Unionin yleisen tuomioistuimen tuomio 8.10.2025 – PMC Vlissingen Netherlands v. komissio
(Asia T-169/24)1
Ympäristö ja ihmisten terveyden suojelu – Asetus (EY) N:o 1272/2008 – Tiettyjen aineiden ja seosten luokitus, merkinnät ja pakkaaminen – Delegoitu asetus (EU) 2024/197 – Dibutyylitinaoksidin luokitus ja merkinnät – Kategoriaan 1B kuuluvaksi lisääntymiselle vaaralliseksi aineeksi luokittelun kriteerit – Julkisen kuulemisen puuttuminen ECHA:n riskinarviointikomitean lausunnosta – Ei uudelleentarkasteluvelvoitetta – Asetus (EY) N:o 1907/2006 – Ristiviittaukset – Emomyrkyllisyys – Ilmeinen arviointivirhe
Oikeudenkäyntikieli: englanti
Asianosaiset
Kantaja: PMC Vlissingen Netherlands BV (Leiden, Alankomaat) (edustajat: asianajajat J.-P. Montfort, P. Chopova-Leprêtre ja N. Kyriazopoulou)
Vastaaja: Euroopan komissio (asiamiehet: J. Jokubauskaitė ja B. Cullen)
Väliintulijat, jotka tukevat vastaajan vaatimuksia: Alankomaiden kuningaskunta (asiamiehet: M. Bulterman ja J. Langer), Itävallan tasavalta (asiamies: J. Schmoll), Ruotsin kuningaskunta (asiamiehet: J. Olsson, F.-L. Göransson, C. Meyer-Seitz ja H. Eklinder) ja Euroopan kemikaalivirasto (asiamiehet: A. Hautamäki, A. Deloff-Bialek, W. Broere ja M. Heikkilä)
Oikeudenkäynnin kohde
Kantaja vaatii SEUT 263 artiklaan perustuvalla kanteellaan kumoamaan asetuksen (EY) N:o 1272/2008 muuttamisesta tiettyjen aineiden yhdenmukaistetun luokituksen ja merkintöjen osalta 19.10.2023 annetun komission delegoidun asetuksen (EU) 2024/197 siltä osin kuin siinä otetaan käyttöön dibutyylitinaoksidin yhdenmukaistetut luokitukset ja merkinnät luokkaan 1B kuuluvaksi lisääntymiselle vaaralliseksi aineeksi.
Tuomiolauselma
Kanne hylätään.
PMC Vlissingen Netherlands BV vastaa omista oikeudenkäyntikuluistaan, ja se velvoitetaan korvaamaan Euroopan komission oikeudenkäyntikulut.
Alankomaiden kuningaskunta, Itävallan tasavalta, Ruotsin kuningaskunta ja Euroopan kemikaalivirasto (ECHA) vastaavat omista oikeudenkäyntikuluistaan.
____________
1 EUVL C, C/2024/3341, 3.6.2024.